**Základná škola s materskou školou Hargašova 5, 841 06 Bratislava**

**Prevádzka a vnútorný režim školy od 8.3.2021**

**DODATOK**

**1. Podmienky na zaistenie bezpečnosti a ochrany zdravia žiakov od 8.3.2021**

1. Školská dochádzka je povinná. Uskutočňuje sa prezenčne a dištančne.

Prezenčne sa vzdelávajú žiaci 1.stupňa – prednostne deti zamestnancov s nevyhnutným prezenčným výkonom práce, alebo žiaci, ktorým podmienky neumožňujú prístup k dištančnému vzdelávaniu a ktorých rodičia sa preukázali negatívnym testom alebo výnimkou. Ostatní žiaci 1.stupňa sa vzdelávajú dištančne.

Žiaci 2.stupňa pokračujú v dištančnom vyučovaní, pripájajú sa na vyučovacie hodiny podľa svojho rozvrhu, okrem výchovných predmetov a riadia sa pravidlami dištančného vzdelávania.

1. Prevádzka ŠKD: ranný sa nerealizuje, poobedný sa realizuje v obmedzenom režime - začína po vyučovaní pre prihlásené deti a prevádzka je do 16,00 hod. za dodržania hygienicko-epidemiologických opatrení a minimalizácie premiešavania detí z jednotlivých ročníkov.
2. Školská krúžková činnosť sa nekoná.
3. Žiaci prichádzajú do školy hlavným vchodom v čase 7,35 – 7,55.
4. Pred vstupom do budovy odovzdá žiak dozor konajúcej učiteľke čestné vyhlásenie z prílohy č 11c**,** bude mu odmeraná teplota,následne prejde do budovy, vydezinfikuje si ruky, prejde do šatne a do triedy.
5. Žiaci 1. – 4.ročníka sa netestujú, aj keď presiahli vek 10 rokov. Povinnosť testovať sa má jeden zákonný zástupca, ktorý žije s dieťaťom v spoločnej domácnosti.
6. Platí prísny zákaz vstupu nepovolaným osobám do priestorov školy.
7. Všetci žiaci povinne nosia rúško všade vo vnútorných priestoroch základnej školy, vrátane svojej triedy v interných priestoroch školy aj v exteriéri.
8. Žiak si v triede umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami – použije mydlo v  dávkovači a papierovú utierku, ktorú po použití odhodí do koša.
9. Po použití WC použije rovnako mydlo v dávkovači a jednorazové papierové utierky.
10. **Stravovanie v školskej jedálni**
11. Výdaj stravy bude prebiehať v čase 11,30-14,00 podľa osobitného organizačného zabezpečenia.
12. Žiak prichádza do školskej jedálne s rúškom. Po vstupe do priestorov ŠJ si každý umyje ruky (použije mydlo v dávkovači a papierové utierky) alebo si vydezinfikuje ruky použitím stojana dávkovačom dezinfekcie s rozprašovačom. Rúško si následne žiak stiahne z tváre pod bradu.
13. Stravu vydá žiakovi personál spolu s čistým príborom. Žiaci si sami jedlo a pitie nedokladajú a neberú si ani príbor.
14. Po každom žiakovi bude stôl vydezinfikovaný.
15. Do jedálne budú žiaci vstupovať podľa pokynov dozor konajúceho učiteľa, ktorý zodpovedá za bezpečnú a plynulú koordináciu jednotlivých skupín podľa harmonogramu.
16. **Výchovno - vzdelávací proces od 8.3.2021**

* Škola bude otvorená od 7,30 do 16,00 h.
* Žiaci sa vyučujú v skupinách podľa ročníkov.
* Vyučovanie prebieha podľa online rozvrhu.
* Žiaci zúčastňujúci sa na prezenčnom vyučovaní majú možnosť sa pripájať na online vyučovanie so svojou triedou (potreba vlastných slúchadiel, vhodné je mať vlastný PC).
* Skupiny žiakov zostávjú v rovnakom zložení aj počas ŠKD.
* Žiaci, ktorí nie sú prihlásení do ŠKD odchádzajú domov hneď skončení vyučovania.
* Všetky výchovné predmety sa za priaznivého počasia realizujú výlučne v školskom areáli.
* Veľká prestávka sa bude realizovať len v triede.
* Návšteva WC nesmie byť hromadne, učiteľ a dozor konajúci púšťa žiakov priebežne.
* Vyučujúci zodpovedá za časté vetranie v triedach a dodržiavanie nosenia rúšok.
* Žiaci vzdelávaní dištančným online vyučovaním dodržiavajú pravidlá online vyučovania.
* Žiaci vzdelávaní online dištančne sa na vyučovaní výchovných predmetov nezúčastňujú.

1. **Povinnosti zákonného zástupcu žiaka**

* Zákonný zástupca žiaka je povinný ho bezodkladne ospravedlniť či už z prezenčného, alebo z dištančného online vyučovania triednemu učiteľovi. Ospravedlnenie sa týka aj problémov s technikou a následným pripojením na online vyučovanie.
* Ak sa u dieťaťa zúčastňujúceho prezenčného vyučovania alebo u rodinných príslušníkov vyskytnú zdravotné problémy s podozrením na covid-19, treba bezokladne informovať lekára a školu, aby mohla uskutočniť potrebné kroky k ochrane zdravia ostatných žiakov. V takomto prípade je nevyhnutné, aby žiak zostal doma.
* V prípade, ak lekár odporúča vykonať PCR testy, treba zostať doma až do obdržania výslekov a ďalej postupovať v súlade s pokymni lekárov.

V Bratislave dňa 5.3.2021 PaedDr. Zuzana Kaliariková, riaditeľka školy